# 31.10.2021

**Комиын вӧльгым тӧлысь 1 лунӧ заводитчас 2021 вося арся призыв**

Военнӧй комиссариатъяслӧн военнӧй служба вылӧ призыв кежлӧ дасьлун йылысь Коми Республикаса Юралысь Владимир Уйбалы юӧртіс Коми Республикаса военнӧй комиссар Дмитрий Федин.

«Миян республика дась локтан призывнӧй кампания кежлӧ. Зэв бур, мый том йӧз окотитӧны мунны «мужичӧйлӧн школаӧ», армия велӧдӧ найӧс унаторйӧ, мый йылысь «гражданка» вылын он тӧдмав. Медым кампания дырйи видзчысьны ковид да ОРЗ висьӧмъясысь, ми бура кутчысям став безопасносьт мераӧ», - пасйис Владимир Уйба.

Военнӧй комиссар тӧдчӧдіс, мый 2020 вося призывлысь заданиесӧ, мый пуктӧма Коми Республикалы, збыльмӧдӧма ас кадӧ да тырвыйӧ. Военнӧй служба вылӧ корӧма да босьтӧма 1800 гӧгӧр мортӧс.

Призыв прӧйдитіс коронавирус инфекциялӧн пандемиякӧд йитчӧм дзескӧдӧмъяс дырйи. Республикаса военнӧй комиссариатъяслы водзвыв сетісны колана медицина эмбур. Призывнӧй комиссияяс вылӧ корисны сідзи, медым локтысьяс эз чукӧрмыны. Медводдзаясӧн корисны призывникъясӧс, кодъясӧс мӧдӧдӧны войскаясӧ (вынъясӧ).

Медым призывнӧй пунктъясӧ да чукӧртчан пунктъясӧ эз веськавны висьысьяс, пыранінас локтысьяслысь мерайтісны температура. Быд призывниклы сетісны маска да перчатки. Торйӧн чукӧртчан пунктын призывникъясӧс тестируйтісны выль коронавирус инфекция вылӧ. Дезинфицируйтісны военнӧй комиссариатъяслысь, призывнӧй да чукӧртан пунктъяслысь жыръяссӧ, автомашина да кӧрт туй транспортсӧ мунігчӧж.

Воинскӧй командаяссӧ нуисны кӧрт туй транспортӧн, кутшӧмӧн военнослужащӧйясыс оз йитчыны олысьяскӧд.

Коми Республикаса олӧмӧ пӧртысь власьт да меставывса асвеськӧдлан органъяскӧд ӧтув нуӧдӧм мераяс отсӧгӧн, гражданаӧс военнӧй служба вылӧ коригӧн да нуигӧн виччысьтӧмторъяс эз вӧвны да коронавирус инфекцияӧн некод эз висьмы.

Чукӧртчан пунктын нуӧдісны воинскӧй командаясӧ мунысь гражданалысь контрольнӧй медицинскӧй видзӧдӧм да профессионально-психологическӧй бӧрйӧм, медым войскаясӧ эз веськавны призывникъяс, кодъяслӧн лёк дзоньвидзалуныс да кодъяс оз лӧсявны асьсӧ кутӧм да удж нуӧдӧм серти.

Таысь кындзи, призывникъяслы сетісны колана эмбур, сы лыдын пӧсь сёян, а Вооружённӧй Вынъясӧ мунысьяслы – банковскӧй да торъя электроннӧй картаяс.

Коми Республикаысь новобранечьясӧс мӧдӧдісны Войвывса флотлӧн, Рытыв военнӧй кытшлӧн, Воздушно-космическӧй вынъяслӧн да национальнӧй гвардиялӧн воинскӧй юкӧнъясӧ.

«2021 вося арся призыв ёнасӧ оз торъяв воддзаысь. Войскаясӧ веськӧдігӧн новобранечьясӧс кутасны видзны выль коронавирус инфекцияысь да мукӧд сезоннӧй висьӧмысь», – пасйис Дмитрий Федин.

Та могысь военнӧй комиссариатъяссӧ, сборнӧй да призывнӧй пунктъяссӧ могмӧдӧма колана медицина эмбурӧн да коронавирус инфекция вылӧ тестъясӧн. Дезинфицируйтӧма военнӧй комиссариатъяслысь да чукӧртчан пунктъяслысь жыръяссӧ.

Чукӧртчан пунктсӧ тырвыйӧ могмӧдӧма медицина, кӧлуй эмбурӧн да сёян-юанӧн, жыръясыс дасьӧсь примитны призывникъясӧс.

\*\*\*Вӧльгым тӧлысь 1 лунсянь Коми Республикаса военнӧй комиссариатын кутас уджавны гражданаӧс военнӧй служба вылӧ призывкӧд йитчӧм юалӧмъяс серти «веськыд линия». Призывникъяс да налӧн быть-мамыс вермасны тӧдмавны вочакывъяс найӧс майшӧдлысь юалӧмъяс вылӧ воторникъясӧ да четвергъясӧ 10 чассянь 12 часӧдз. Коми Республикаса военнӧй комиссариатлӧн веськыд линия телефон: 8 (8212) 32-11-92.

# 31.10.21

В Коми 1 ноября начнётся осенний призыв 2021 года

О готовности военных комиссариатов к призыву граждан на военную службу Главу Республики Коми Владимира Уйба проинформировал военный комиссар Республики Коми Дмитрий Федин.

«К очередной призывной кампании наша республика готова. Очень хорошо, что молодые люди настроены пройти «мужскую школу» и отслужить в армии, наработав навыки, которые на «гражданке» не развить. Вместе с тем, для нас крайне важно не допустить вспышек ковида и ОРЗ в ходе кампании. Для этого необходимо неукоснительное соблюдение всех мер безопасности», - отметил Владимир Уйба.

Военный комиссар доложил, что задание на призыв 2020 года, установленное для Республики Коми, выполнено своевременно и в полном объёме. Призвано и направлено для прохождения военной службы более 1800 человек.

Мероприятия призыва проходили в рамках ограничений, связанных с пандемией коронавирусной инфекции. Военные комиссариаты республики были заблаговременно обеспечены необходимым медицинским имуществом. Вызов на призывные комиссии осуществлялся с учётом недопущения скопления граждан. В первую очередь вызывались призывники, которые спланированы к отправке в войска (силы).

Для исключения попадания граждан, имеющих признаки заболеваний, на призывные пункты и сборный пункт на входе осуществлялся барьерный контроль с обязательным измерением температуры тела. Всем призывникам выдавались средства индивидуальной защиты: маски, перчатки. Дополнительно на сборном пункте призывники тестировались на коронавирусную инфекцию. Проводилась дезинфекционная обработка помещений военных комиссариатов, призывных и сборного пункта, автомобильного и железнодорожного транспорта на всем пути следования.

Перевозка воинских команд была организована железнодорожным транспортом, обеспечивающим исключение контактов военнослужащих с гражданским населением.

Благодаря комплексу мер, проведённых совместно с органами исполнительной власти Республики Коми и местного самоуправления, в ходе призыва и отправки граждан на военную службу происшествий и заболеваний коронавирусной инфекцией не допущено.

На сборном пункте проводился контрольный медицинский осмотр и профессионально-психологический отбор граждан, предназначенных в воинские команды, что позволило исключить направление в войска негодных по состоянию здоровья и морально-деловым качествам призывников.

Кроме того, призывники обеспечивались установленными видами довольствия, в том числе горячим питанием, а направляемые в Вооруженные Силы – банковскими и персональными электронными картами.

Для прохождения военной службы новобранцы из Республики Коми были направлены в воинские части Северного флота, Западного военного округа, Воздушно-космических сил и национальной гвардии.

«По сравнению с предыдущим призывом порядок проведения осеннего призыва 2021 года существенных отличий не имеет. При комплектовании войск новобранцами основные усилия будут сосредоточены на профилактике заражений новой коронавирусной инфекцией и другими сезонными заболеваниями», - отметил Дмитрий Федин.

В этих целях военные комиссариаты, сборный и призывные пункты обеспечены необходимым медицинским имуществом и тестами на коронавирусную инфекцию. Проведена дезинфекционная обработка помещений военных комиссариатов и сборного пункта.

Сборный пункт в полном объёме обеспечен медицинским, вещевым и продовольственным имуществом, помещения подготовлены для приёма призывников.

\*\*\*В военном комиссариате Республики Коми с 1 ноября начнёт работать «Прямая телефонная линия» по вопросам призыва граждан на военную службу. Призывники и их родители смогут получить ответы на интересующие их вопросы по вторникам и четвергам с 10:00 до 12:00. Телефон горячей линии военного комиссариата Республики Коми: 8 (8212) 32-11-92.

**3280**

**Королева**